Vučena vozila - vagoni

Obrada novog sadržaja; 20.4.2020.

**Vozila i vozna sredstva** - 41

Naučiti i odgovoriti na pitanja za ponavljanje.

***Vagon*** je željezničko vučeno vozilo bez vlastitog pogona, namijenjeno prijevozu putnika i

roba (tereta), a vuku ih lokomotive (vučna vozila).

Prema osnovnoj podijeli vagone dijelimo na:

- putničke vagone ( namijenjeni prijevozu putnika)

- teretne vagone (namijenjeni prijevozu tereta)

- vagoni za posebne namijene

- vagoni za potrebe željeznice (npr. izgradnja, ispitivanje pruga ).

 

***Putnički vagon*** je željezničko vučeno vozilo namijenjeno isključivo prijevozu putnika i

davanju usluga putnicima od strane prijevoznika.

Osnovne karakteristike putničkih vagona su: osovinsko opterećenje do 160 kN, sposobnost

vožnje velikim brzinama (do 200 km/h i više), kočnica režimi P (putnički režim) i R (brzi

režim), mogućnost prelaska iz vagona u vagon tijekom vožnje te velika mirnoća vožnje.

Prema razredima razlikujemo:

- vagone prvog razreda

- vagone drugog razreda

- vagoni za spavanje

Putnički vagoni mogu biti izvedeni sa odjeljcima i hodnikom s jedne strane, sa odjeljcima i

hodnikom u sredini i bez odjeljaka.

Prema osnovnoj namjeni u putničke vagone spadaju:

vagoni sa sjedalima, vagoni sa ležajevima (krevetima), vagoni za spavanje, vagoni restorani,

vagoni za prijevoz pošte i vagoni za prtljagu putnika.

***Teretnim*** ***vagonima*** se smatraju vagoni koji se uvrštavaju u teretne vlakove, te u posebne vlakove. Osnovne su karakteristike teretnih vagona: osovinsko opterećenje u međunarodnom

prometu do 200 kN ili 225 kN, pa i veće, sposobnost vožnje, već prema građi voznog postolja, brzinom od 90 km/h, 100 km/h ili 120 km/h, kočnica za režime G i P, nema mogućnosti prijelaza iz vagona u vagon tijekom vožnje.

U teretne se vagone ubrajaju obični i posebni otvoreni i zatvoreni vagoni, vagon-hladnjača, obični i posebni plitki vagoni s okretnim postoljem ili bez njega, vagon s pokretnim krovom,

posebni vagoni i vagon-cistema.

Ponavljanje

1. Što su vagoni i koje vrste postoje?
2. Što su putnički vagoni i kako mogu biti izvedeni?
3. Što su teretni vagoni i kakve vrste postoje?